phoneee/thai-legal-corpus huggingface dataset:
คำสั่งกระทรวงแรงงานคำสั่งกระทรวงแรงงานที่๑๖/๒๕๕๓เรื่องแต่งตั้งพนักงานตรวจแรงงาน[๑] ตามที่กระทรวงแรงงานได้มีคำสั่ง ที่ ๒๑๗/๒๕๔๗ลงวันที่ ๒๔ พฤศจิกายน พ.ศ. ๒๕๔๗ เรื่อง แต่งตั้งพนักงานตรวจแรงงาน นั้นเนื่องจากพระราชบัญญัติระเบียบข้าราชการพลเรือนพ.ศ. ๒๕๕๑ ซึ่งมีผลบังคับใช้ตั้งแต่ วันที่ ๒๖ มกราคม ๒๕๕๑ ได้กำหนดประเภทตำแหน่งสายงาน และระดับตำแหน่งข้าราชการพลเรือนสามัญแตกต่างไปจากเดิมจึงสมควรปรับปรุงคำสั่งกระทรวงแรงงาน ที่ ๒๑๗/๒๕๔๗ ลงวันที่ ๒๔ พฤศจิกายน พ.ศ.๒๕๔๗ เรื่อง แต่งตั้งพนักงานตรวจแรงงาน ให้สอดคล้องกับพระราชบัญญัติระเบียบข้าราชการพลเรือนพ.ศ. ๒๕๕๑อาศัยอำนาจตามความในมาตรา ๖แห่งพระราชบัญญัติคุ้มครองแรงงาน พ.ศ. ๒๕๔๑ รัฐมนตรีว่าการกระทรวงแรงงานจึงมีคำสั่งดังต่อไปนี้๑. ให้ยกเลิกคำสั่งกระทรวงแรงงาน ที่ ๒๑๗/๒๕๔๗ลงวันที่ ๒๔ พฤศจิกายน พ.ศ. ๒๕๔๗ เรื่อง แต่งตั้งพนักงานตรวจแรงงาน๒. แต่งตั้งให้บุคคลดังต่อไปนี้เป็นพนักงานตรวจแรงงาน(๑) ข้าราชการพลเรือนสามัญตำแหน่งประเภทบริหารทุกสายงานและทุกระดับตำแหน่งประเภทอำนวยการทุกสายงานและทุกระดับตำแหน่งประเภทวิชาการทุกสายงานและทุกระดับและตำแหน่งประเภททั่วไปทุกสายงานตั้งแต่ระดับชำนาญงานขึ้นไปซึ่งปฏิบัติงานอยู่ในราชการส่วนกลาง กรมสวัสดิการและคุ้มครองแรงงานและสำนักงานปลัดกระทรวงแรงงานเป็นพนักงานตรวจแรงงานในเขตพื้นที่กรุงเทพมหานครและทุกท้องที่ทั่วราชอาณาจักร(๒) ข้าราชการพลเรือนสามัญตำแหน่งประเภทอำนวยการทุกสายงานและทุกระดับตำแหน่งประเภทวิชาการทุกสายงานและทุกระดับและตำแหน่งประเภททั่วไปทุกสายงานตั้งแต่ระดับชำนาญงานขึ้นไป ซึ่งปฏิบัติงานอยู่ ณสำนักงานสวัสดิการและคุ้มครองแรงงานจังหวัดและสำนักงานแรงงานจังหวัดเป็นพนักงานตรวจแรงงานในเขตจังหวัดที่รับผิดชอบ(๓) ข้าราชการพลเรือนสามัญ ตำแหน่งประเภทวิชาการทุกสายงานและทุกระดับและตำแหน่งประเภททั่วไปทุกสายงานตั้งแต่ระดับชำนาญงานขึ้นไปซึ่งปฏิบัติงานอยู่ในศูนย์ความปลอดภัยแรงงานพื้นที่เป็นพนักงานตรวจแรงงานในเขตพื้นที่รับผิดชอบ เพื่อปฏิบัติตามข้อกำหนดในหมวด ๘ความปลอดภัย อาชีวอนามัย และสภาพแวดล้อมในการทำงาน(๔) ผู้อำนวยการเขตและผู้ช่วยผู้อำนวยการเขตกรุงเทพมหานครเป็นพนักงานตรวจแรงงานในเขตพื้นที่รับผิดชอบ(๕) ผู้ว่าราชการจังหวัด รองผู้ว่าราชการจังหวัดปลัดจังหวัด นายอำเภอ และปลัดอำเภอเป็นพนักงานตรวจแรงงานในเขตพื้นที่จังหวัดหรืออำเภอ หรือกิ่งอำเภอ ที่รับผิดชอบ(๖) ข้าราชการตำรวจซึ่งมียศตั้งแต่นายร้อยตำรวจตรีหรือเทียบเท่านายร้อยตำรวจตรีขึ้นไปเป็นพนักงานตรวจแรงงานในเขตพื้นที่รับผิดชอบ(๗) ข้าราชการทหารสังกัดกองทัพเรือซึ่งมียศตั้งแต่นายเรือตรีหรือเทียบเท่านายเรือตรีขึ้นไปเป็นพนักงานตรวจแรงงานในเขตพื้นที่รับผิดชอบทางทะเลทั้งนี้ ตั้งแต่บัดนี้เป็นต้นไปสั่งณ วันที่ ๑๖ กุมภาพันธ์ พ.ศ. ๒๕๕๓ไพฑูรย์แก้วทองรัฐมนตรีว่าการกระทรวงแรงงานปริยานุช/ผู้จัดทำ๑มิถุนายน ๒๕๕๓นันท์นภัสร์/ตรวจ๑มิถุนายน ๒๕๕๓[๑]ราชกิจจานุเบกษา เล่ม ๑๒๗/ตอนพิเศษ ๕๗ ง/หน้า ๓๗/๖ พฤษภาคม ๒๕๕๓
พระราชกฤษฎีกาโอนที่วัด วัดเหมืองง่าตำบลสันติสุข อำเภอพาน จังหวัดเชียงรายให้แก่กรมทางหลวงพ.ศ. ๒๕๔๗ ภูมิพลอดุลยเดชป.ร.ให้ไว้ ณ วันที่๑๓ พฤษภาคม พ.ศ. ๒๕๔๗เป็นปีที่ ๕๙ในรัชกาลปัจจุบันพระบาทสมเด็จพระปรมินทรมหาภูมิพลอดุลยเดชมีพระบรมราชโองการโปรดเกล้าฯ ให้ประกาศว่าโดยที่เป็นการสมควรโอนที่วัดวัดเหมืองง่า ตำบลสันติสุข อำเภอพาน จังหวัดเชียงราย ให้แก่กรมทางหลวงเพื่อสร้างทางหลวงแผ่นดินหมายเลข ๑๑๒๖ สายแยกทางหลวงแผ่นดินหมายเลข ๑ (พาน) -บรรจบทางหลวงแผ่นดินหมายเลข ๑๐๒๑ (ห้วยงิ้ว) ตอนแยกทางหลวงแผ่นดินหมายเลข ๑ (พาน)- ป่าแดดอาศัยอำนาจตามความในมาตรา๒๒๑ ของรัฐธรรมนูญแห่งราชอาณาจักรไทย และมาตรา ๓๔ วรรคสองแห่งพระราชบัญญัติคณะสงฆ์ พ.ศ. ๒๕๐๕ ซึ่งแก้ไขเพิ่มเติมโดยพระราชบัญญัติคณะสงฆ์(ฉบับที่ ๒) พ.ศ. ๒๕๓๕ จึงทรงพระกรุณาโปรดเกล้าฯ ให้ตราพระราชกฤษฎีกาขึ้นไว้ ดังต่อไปนี้มาตรา๑ พระราชกฤษฎีกานี้เรียกว่า พระราชกฤษฎีกาโอนที่วัดวัดเหมืองง่า ตำบลสันติสุข อำเภอพาน จังหวัดเชียงราย ให้แก่กรมทางหลวง พ.ศ. ๒๕๔๗มาตรา๒[๑] พระราชกฤษฎีกานี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปมาตรา๓ ให้โอนที่วัด วัดเหมืองง่าตำบลสันติสุข อำเภอพาน จังหวัดเชียงราย เนื้อที่ ๑ งาน ๖๘ ตารางวาภายในแนวเขตตามแผนที่ท้ายพระราชกฤษฎีกานี้ ให้แก่กรมทางหลวงมาตรา๔ ให้นายกรัฐมนตรีรักษาการตามพระราชกฤษฎีกานี้ผู้รับสนองพระบรมราชโองการพันตำรวจโททักษิณ ชินวัตรนายกรัฐมนตรี[เอกสารแนบท้าย]๑.แผนที่ท้ายพระราชกฤษฎีกาโอนที่วัด วัดเหมืองง่า ตำบลสันติสุข อำเภอพานจังหวัดเชียงราย ให้แก่กรมทางหลวง พ.ศ. ๒๕๔๗(ดูข้อมูลจากภาพกฎหมาย)หมายเหตุ:- เหตุผลในการประกาศใช้พระราชกฤษฎีกาฉบับนี้ คือเนื่องจากกรมทางหลวงได้ทำการสำรวจที่ดินที่จะต้องเวนคืนเพื่อสร้างทางหลวงแผ่นดินหมายเลข๑๑๒๖ สายแยกทางหลวงแผ่นดินหมายเลข ๑ (พาน) - บรรจบทางหลวงแผ่นดินหมายเลข ๑๐๒๑(ห้วยงิ้ว) ตอนแยกทางหลวงแผ่นดินหมายเลข ๑ (พาน) - ป่าแดดตามที่ได้กำหนดแนวทางหลวงที่จะสร้างไว้แล้ว ตามพระราชกฤษฎีกากำหนดแนวทางหลวงที่จะสร้างทางหลวงจังหวัดหมายเลข ๑๑๒๖ สายแยกทางหลวงแผ่นดินหมายเลข ๑ (อำเภอพาน) - อำเภอป่าแดด -บรรจบทางหลวงจังหวัดหมายเลข ๑๐๒๑ (บ้านห้วยงิ้ว) ตอนแยกทางหลวงแผ่นดินหมายเลข ๑(อำเภอพาน) - อำเภอป่าแดด พ.ศ. ๒๕๒๗ เสร็จแล้ว และปรากฏว่าแนวทางหลวงแผ่นดินสายนี้ตอน กม. ที่ ๔ + ๓๓๑ - กม. ที่ ๔ + ๔๐๐ (ด้านขวาทาง) ถูกที่วัด วัดเหมืองง่าตำบลสันติสุข อำเภอพาน จังหวัดเชียงราย เนื้อที่ ๑ งาน ๖๘ ตารางวาตามหนังสือรับรองการทำประโยชน์ (น.ส.๓ ก.) เลขที่ ๖๖๓ซึ่งกรมทางหลวงได้ติดต่อกับสำนักงานพระพุทธศาสนาแห่งชาติ เพื่อขอโอนที่วัดดังกล่าวให้แก่กรมทางหลวงและสำนักงานพระพุทธศาสนาแห่งชาติได้นำเสนอมหาเถรสมาคมพิจารณาแล้วไม่ขัดข้องและวัดเหมืองง่าได้รับค่าผาติกรรมจากกรมทางหลวงแล้ว สมควรโอนที่วัดดังกล่าวให้แก่กรมทางหลวงจึงจำเป็นต้องตราพระราชกฤษฎีกานี้ศิริยา/พิมพ์๒๒ พฤษภาคม ๒๕๔๙ปาจรีย์/เชิงชาย/ผู้จัดทำ๖ มิถุนายน ๒๕๔๙ธมณณัฏฐ์/ปรับปรุง๑๑ มีนาคม ๒๕๖๒[๑] ราชกิจจานุเบกษาเล่ม ๑๒๑/ตอนที่ ๔๒ ก/หน้า ๑๒/๓๐ มิถุนายน ๒๕๔๗
ระเบียบคณะกรรมการจัดสรรที่ดินจังหวัดอ่างทองระเบียบคณะกรรมการจัดสรรที่ดินจังหวัดอ่างทองว่าด้วยการกำหนดอัตราค่าปรับกรณีที่ชำระเงินค่าบำรุงรักษาและการจัดการสาธารณูปโภคล่าช้ากว่าเวลาที่กำหนดพ.ศ. ๒๕๕๘ อาศัยอำนาจตามความในมาตรา ๑๔ (๔) มาตรา ๕๐แห่งพระราชบัญญัติการจัดสรรที่ดิน พ.ศ. ๒๕๔๓ และเพื่อให้เป็นไปตามระเบียบคณะกรรมการจัดสรรที่ดินกลางว่าด้วยการกำหนดค่าใช้จ่าย หลักเกณฑ์และวิธีการจัดเก็บค่าใช้จ่ายในการบำรุงรักษาและการจัดการสาธารณูปโภคและการจัดทำบัญชี พ.ศ. ๒๕๔๕ คณะกรรมการจัดสรรที่ดินจังหวัดอ่างทองจึงกำหนดอัตราค่าปรับกรณีที่ชำระค่าบำรุงรักษาและการจัดการสาธารณูปโภคล่าช้ากว่าที่กำหนดไว้ดังต่อไปนี้ข้อ ๑ ระเบียบนี้เรียกว่า ระเบียบคณะกรรมการจัดสรรที่ดินจังหวัดอ่างทอง ว่าด้วยการกำหนดอัตราค่าปรับกรณีที่ชำระเงินค่าบำรุงรักษาและการจัดการสาธารณูปโภคล่าช้ากว่าเวลาที่กำหนด พ.ศ.๒๕๕๘ข้อ ๒[๑] ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๓ ให้กำหนดอัตราค่าปรับกรณีที่เจ้าของที่ดินแปลงย่อยในโครงการจัดสรรที่ดินชำระเงินค่าใช้จ่ายในการบำรุงรักษาและการจัดการสาธารณูปโภคล่าช้ากว่าเวลาที่กำหนดดังนี้(๑) ที่ดินที่ใช้เพื่อประกอบการอุตสาหกรรมและที่ดินที่ใช้เพื่อประกอบการพาณิชยกรรมต้องชำระค่าปรับในอัตราที่นิติบุคคลกำหนดแต่ต้องไม่เกินร้อยละสิบห้า(๒) ที่ดินที่ใช้เพื่อเกษตรกรรมที่ดินที่ใช้เพื่ออยู่อาศัยและที่ดินเปล่าต้องชำระค่าปรับในอัตราที่นิติบุคคลกำหนดแต่ต้องไม่เกินร้อยละสิบทั้งนี้ ให้ปฏิบัติตามระเบียบคณะกรรมการจัดสรรที่ดินกลางว่าด้วยการกำหนดค่าใช้จ่าย หลักเกณฑ์และวิธีการจัดเก็บค่าใช้จ่ายในการบำรุงรักษาและการจัดการสาธารณูปโภคและการจัดทำบัญชีประกาศณ วันที่ ๒๓ เมษายน พ.ศ. ๒๕๕๘ปวิณ ชำนิประศาสน์ผู้ว่าราชการจังหวัดอ่างทองประธานกรรมการจัดสรรที่ดินจังหวัดอ่างทองปริยานุช/ผู้จัดทำ๑๑ มิถุนายน๒๕๕๘ปุณิกา/ผู้ตรวจ๑๙ มิถุนายน๒๕๕๘[๑] ราชกิจจานุเบกษาเล่ม ๑๓๒/ตอนพิเศษ ๑๓๐ ง/หน้า ๓/๘ มิถุนายน ๒๕๕๘
ประกาศกระทรวงอุตสาหกรรมประกาศกระทรวงอุตสาหกรรมฉบับที่๓๔๔๙ (พ.ศ. ๒๕๔๘)ออกตามความในพระราชบัญญัติมาตรฐานผลิตภัณฑ์อุตสาหกรรมพ.ศ.๒๕๑๑เรื่องกำหนดมาตรฐานผลิตภัณฑ์อุตสาหกรรมรอยต่อแนวดิ่งแบบทั่วไประหว่างชิ้นส่วนผนังคอนกรีตภายนอกสำเร็จรูป๒ ส่วนชนิดธรรมดา-สมบัติคุณลักษณะ และเกณฑ์การจำแนกประเภท[๑] อาศัยอำนาจตามความในมาตรา ๑๕ แห่งพระราชบัญญัติมาตรฐานผลิตภัณฑ์อุตสาหกรรม พ.ศ. ๒๕๑๑ รัฐมนตรีว่าการกระทรวงอุตสาหกรรมออกประกาศกำหนดมาตรฐานผลิตภัณฑ์อุตสาหกรรมรอยต่อแนวดิ่งแบบทั่วไประหว่างชิ้นส่วนผนังคอนกรีตภายนอกสำเร็จรูป๒ ส่วนชนิดธรรมดา-สมบัติคุณลักษณะ และเกณฑ์การจำแนกประเภท มาตรฐานเลขที่ มอก.2188-2547 ไว้ ดังมีรายการละเอียดต่อท้ายประกาศนี้ประกาศณ วันที่ ๒๙ ธันวาคม พ.ศ. ๒๕๔๘สุริยะจึงรุ่งเรืองกิจรัฐมนตรีว่าการกระทรวงอุตสาหกรรม[เอกสารแนบท้าย]มาตรฐานผลิตภัณฑ์อุตสาหกรรม รอยต่อแนวดิ่งแบบทั่วไประหว่างชิ้นส่วนผนังคอนกรีตภายนอกสำเร็จรูป2 ส่วน ชนิดธรรมดา สมบัติ คุณลักษณะและเกณฑ์การจำแนกประเภท (มอก.2188 2547) (ISO 7729 1985)(ดูข้อมูลจากภาพกฎหมาย)ชัชสรัญ/ผู้จัดทำ๒๑มีนาคม ๒๕๔๙[๑]ราชกิจจานุเบกษา เล่ม ๑๒๓/ตอนที่ ๒๗ ง/หน้า ๖/๑๖ มีนาคม ๒๕๔๙
คำพิพากษาศาลฎีกาที่ 6343/2538หลักกฎหมาย: จำเลยที่ 1 ผิดสัญญาเช่าซื้อต่อโจทก์จึงได้ทำหนังสือยอมใช้ค่าเสียหายแก่โจทก์ แม้จะระบุว่าเป็นหนังสือรับสภาพหนี้ แต่ข้อความในหนังสือระบุว่า ตามที่จำเลยที่ 1 ได้เช่าซื้อรถจักรยานยนต์ไปจากโจทก์นั้น จำเลยที่ 1ได้คืนรถจักรยานยนต์ที่เช่าซื้อให้แก่โจทก์ในสภาพเสียหายจึงยอมชดใช้ค่าเสียหายเป็นเงิน 16,350 บาท ให้แก่โจทก์ โดยผ่อนชำระเป็นงวด ๆ อันเป็นการตกลงระงับข้อพิพาทระหว่างโจทก์กับจำเลยที่ 1 ซึ่งมีอยู่ตามสัญญาเช่าซื้อเดิมให้เสร็จไปด้วยต่างยอมผ่อนผันให้แก่กันตามข้อตกลงใหม่แห่งหนังสือดังกล่าวนั่นเองจึงเป็นสัญญาประนีประนอมยอมความตาม ป.พ.พ. มาตรา 850 ดังนั้น สิทธิเรียกร้องของโจทก์ตามสัญญาเช่าซื้อเดิมจึงระงับไป และได้สิทธิเรียกร้องตามสัญญาประนีประนอมยอมความนั้นตามมาตรา 852 เมื่อจำเลยที่ 2 ผู้ค้ำประกันสัญญาเช่าซื้อตามมูลหนี้เดิมไม่ได้ตกลงในการทำสัญญาประนีประนอมยอมความนั้นด้วยจำเลยที่ 2 จึงไม่ต้องรับผิด ดูฉบับย่อฎีกาตัดสินเกี่ยวกับปัญหาข้อกฎหมายคำพิพากษาศาลฎีกาที่ 6343/2538บริษัทกรุ๊ปลีส จำกัดโจทก์นายจิระเดช ไกรสิงห์ กับพวกจำเลย ป.พ.พ. ม. 852, ม. 698จำเลยที่ 1 ผิดสัญญาเช่าซื้อต่อโจทก์จึงได้ทำหนังสือยอมใช้ค่าเสียหายแก่โจทก์ แม้จะระบุว่าเป็นหนังสือรับสภาพหนี้ แต่ข้อความในหนังสือระบุว่า ตามที่จำเลยที่ 1 ได้เช่าซื้อรถจักรยานยนต์ไปจากโจทก์นั้น จำเลยที่ 1ได้คืนรถจักรยานยนต์ที่เช่าซื้อให้แก่โจทก์ในสภาพเสียหายจึงยอมชดใช้ค่าเสียหายเป็นเงิน 16,350 บาท ให้แก่โจทก์ โดยผ่อนชำระเป็นงวด ๆ อันเป็นการตกลงระงับข้อพิพาทระหว่างโจทก์กับจำเลยที่ 1 ซึ่งมีอยู่ตามสัญญาเช่าซื้อเดิมให้เสร็จไปด้วยต่างยอมผ่อนผันให้แก่กันตามข้อตกลงใหม่แห่งหนังสือดังกล่าวนั่นเองจึงเป็นสัญญาประนีประนอมยอมความตาม ป.พ.พ. มาตรา 850 ดังนั้น สิทธิเรียกร้องของโจทก์ตามสัญญาเช่าซื้อเดิมจึงระงับไป และได้สิทธิเรียกร้องตามสัญญาประนีประนอมยอมความนั้นตามมาตรา 852 เมื่อจำเลยที่ 2 ผู้ค้ำประกันสัญญาเช่าซื้อตามมูลหนี้เดิมไม่ได้ตกลงในการทำสัญญาประนีประนอมยอมความนั้นด้วยจำเลยที่ 2 จึงไม่ต้องรับผิด(จำลอง สุขศิริ-สุนพ กีรติยุติ-สมบัติ เดียวอิศเรศ)ศาลแขวงพระนครเหนือ - นายจรูญ ชีวิตโสภณศาลอุทธรณ์ - นายอัธยา ดิษยบุตรแหล่งที่มากองผู้ช่วยผู้พิพากษาศาลฎีกาแผนกหมายเลขคดีดำศาลฎีกาหมายเลขคดีดำศาลชั้นต้นหมายเลขคดีแดงศาลชั้นต้นหมายเหตุคำพิพากษา: ดูฉบับย่อฎีกาตัดสินเกี่ยวกับปัญหาข้อกฎหมายคำพิพากษาศาลฎีกาที่ 6343/2538บริษัทกรุ๊ปลีส จำกัดโจทก์นายจิระเดช ไกรสิงห์ กับพวกจำเลย ป.พ.พ. ม. 852, ม. 698จำเลยที่ 1 ผิดสัญญาเช่าซื้อต่อโจทก์จึงได้ทำหนังสือยอมใช้ค่าเสียหายแก่โจทก์ แม้จะระบุว่าเป็นหนังสือรับสภาพหนี้ แต่ข้อความในหนังสือระบุว่า ตามที่จำเลยที่ 1 ได้เช่าซื้อรถจักรยานยนต์ไปจากโจทก์นั้น จำเลยที่ 1ได้คืนรถจักรยานยนต์ที่เช่าซื้อให้แก่โจทก์ในสภาพเสียหายจึงยอมชดใช้ค่าเสียหายเป็นเงิน 16,350 บาท ให้แก่โจทก์ โดยผ่อนชำระเป็นงวด ๆ อันเป็นการตกลงระงับข้อพิพาทระหว่างโจทก์กับจำเลยที่ 1 ซึ่งมีอยู่ตามสัญญาเช่าซื้อเดิมให้เสร็จไปด้วยต่างยอมผ่อนผันให้แก่กันตามข้อตกลงใหม่แห่งหนังสือดังกล่าวนั่นเองจึงเป็นสัญญาประนีประนอมยอมความตาม ป.พ.พ. มาตรา 850 ดังนั้น สิทธิเรียกร้องของโจทก์ตามสัญญาเช่าซื้อเดิมจึงระงับไป และได้สิทธิเรียกร้องตามสัญญาประนีประนอมยอมความนั้นตามมาตรา 852 เมื่อจำเลยที่ 2 ผู้ค้ำประกันสัญญาเช่าซื้อตามมูลหนี้เดิมไม่ได้ตกลงในการทำสัญญาประนีประนอมยอมความนั้นด้วยจำเลยที่ 2 จึงไม่ต้องรับผิด(จำลอง สุขศิริ-สุนพ กีรติยุติ-สมบัติ เดียวอิศเรศ)ศาลแขวงพระนครเหนือ - นายจรูญ ชีวิตโสภณศาลอุทธรณ์ - นายอัธยา ดิษยบุตรแหล่งที่มากองผู้ช่วยผู้พิพากษาศาลฎีกาแผนกหมายเลขคดีดำศาลฎีกาหมายเลขคดีดำศาลชั้นต้นหมายเลขคดีแดงศาลชั้นต้นหมายเหตุ
ประกาศธนาคารแห่งประเทศไทยที่ สกง. 82 /2559เรื่อง กําหนดการออกพันธบัตรธนาคารแห่งประเทศไทย อายุไม่เกิน 15 วัน ในเดือนธันวาคม 2559--------------------------------------------อื่นๆ - 1.เหตุผลในการออกประกาศ เพื่อกําหนดแผนการออกพันธบัตรธนาคารแห่งประเทศไทย อายุไม่เกิน 15 วัน ในเดือนธันวาคม 2559อื่นๆ - 2.อํานาจตามกฎหมาย เพื่ออนุวัติตามข้อ 2 แห่งระเบียบธนาคารแห่งประเทศไทย ที่ สกง. 2/2550 ว่าด้วยการออกพันธบัตรธนาคารแห่งประเทศไทยอื่นๆ - 3.เนื้อหา ธนาคารแห่งประเทศไทยได้กําหนดแผนการประมูลพันธบัตรธนาคารแห่งประเทศไทยอายุไม่เกิน 15 วัน ดังนี้| | | | | || --- | --- | --- | --- | --- || รุ่นที่ | วงเงิน(ล้านบาท) | ประมูลวันที่ | วันที่ชําระเงิน - วันครบกําหนด | อายุ(วัน) || พ.50/15/59 | 35,000 | 16 ธันวาคม 2559 | 20/12/59 - 4/1/60 | 15 |อื่นๆ - 4.วันเริ่มต้นบังคับใช้ ตั้งแต่วันที่ 15 ธันวาคม 2559ผู้มีอํานาจลงนาม - ประกาศ ณ วันที่ 14 ธันวาคม 2559 (นางสาววชิรา อารมย์ดี)ผู้ช่วยผู้ว่าการ สายตลาดการเงินผู้ว่าการแทนธนาคารแห่งประเทศไทย
ข้อกำหนดมหาวิทยาลัยมหาจุฬาลงกรณราชวิทยาลัยข้อกำหนดมหาวิทยาลัยมหาจุฬาลงกรณราชวิทยาลัยเรื่องการจัดตั้งวิทยาลัยสงฆ์เชียงรายพุทธศักราช๒๕๕๕[๑] เพื่อให้การดำเนินการจัดตั้งวิทยาลัยของมหาวิทยาลัยมหาจุฬาลงกรณราชวิทยาลัยดำเนินไปด้วยความเรียบร้อย มีประสิทธิภาพบรรลุวัตถุประสงค์และนโยบายของมหาวิทยาลัยอาศัยอำนาจตามความในมาตรา ๙ มาตรา ๑๙ (๒) และ (๔)แห่งพระราชบัญญัติมหาวิทยาลัยมหาจุฬาลงกรณราชวิทยาลัย พ.ศ. ๒๕๔๐และมติสภามหาวิทยาลัยมหาจุฬาลงกรณราชวิทยาลัย ในคราวประชุมครั้งที่ ๘/๒๕๕๕เมื่อวันจันทร์ที่ ๒๖ พฤศจิกายน พ.ศ. ๒๕๕๕ จึงให้ออกข้อกำหนดไว้ ดังนี้ให้จัดตั้งวิทยาลัยสงฆ์เชียงรายโดยยกฐานะโครงการขยายห้องเรียนวิทยาเขตพะเยา มหาวิทยาลัยมหาจุฬาลงกรณราชวิทยาลัยซึ่งตั้งอยู่ ณ ศาลากลางจังหวัดเชียงราย (หลังเดิม) ตำบลเวียง อำเภอเมืองจังหวัดเชียงราย ขึ้นเป็น วิทยาลัยสงฆ์เชียงราย มหาวิทยาลัยมหาจุฬาลงกรณราชวิทยาลัยตั้งแต่วันที่ ๒๖ พฤศจิกายน พ.ศ. ๒๕๕๕ เป็นต้นไปประกาศณ วันที่ ๒๐ ธันวาคม พ.ศ. ๒๕๕๕พระธรรมสุธีนายกสภามหาวิทยาลัยมหาจุฬาลงกรณราชวิทยาลัยปริยานุช/ผู้จัดทำ๖ กุมภาพันธ์๒๕๕๖อุษมล/ผู้ตรวจ๑๑ กุมภาพันธ์๒๕๕๖[๑] ราชกิจจานุเบกษาเล่ม ๑๓๐/ตอนพิเศษ ๑๕ ง/หน้า ๕๘/๑ กุมภาพันธ์ ๒๕๕๖
พระราชกฤษฎีกาพระราชกฤษฎีกากำหนดเขตที่ดินที่จะทำการสำรวจเพื่อการวางและจัดทำผังเมืองรวมในท้องที่ตำบลท่าทรายตำบลโคกขาม ตำบลท่าจีน ตำบลมหาชัยตำบลโกรกกรากตำบลบางหญ้าแพรก และตำบลท่าฉลอมอำเภอเมืองสมุทรสาครจังหวัดสมุทรสาครพ.ศ. ๒๕๒๒ ภูมิพลอดุลยเดช ป.ร.ให้ไว้ ณ วันที่ ๒๓ กรกฎาคมพ.ศ. ๒๕๒๒เป็นปีที่ ๓๔ในรัชกาลปัจจุบันพระบาทสมเด็จพระปรมินทรมหาภูมิพลอดุลยเดชมีพระบรมราชโองการโปรดเกล้าฯ ให้ประกาศว่าโดยที่เป็นการสมควรกำหนดเขตที่ดินที่จะทำการสำรวจเพื่อการวางและจัดทำผังเมืองรวมในท้องที่ตำบลท่าทราย ตำบลโคกขาม ตำบลท่าจีน ตำบลมหาชัย ตำบลโกรกกรากตำบลบางหญ้าแพรก และตำบลท่าฉลอม อำเภอเมืองสมุทรสาคร จังหวัดสมุทรสาครเพื่อใช้เป็นแนวทางในการพัฒนาและบำรุงรักษาทรัพยากรธรรมชาติ ภูมิประเทศและสภาพแวดล้อมอาศัยอำนาจตามความในมาตรา๑๕๙ ของรัฐธรรมนูญแห่งราชอาณาจักรไทย และมาตรา ๑๔ แห่งพระราชบัญญัติการผังเมืองพ.ศ. ๒๕๑๘ จึงทรงพระกรุณาโปรดเกล้าฯ ให้ตราพระราชกฤษฎีกาขึ้นไว้ ดังต่อไปนี้มาตรา ๑พระราชกฤษฎีกานี้เรียกว่า พระราชกฤษฎีกากำหนดเขตที่ดินที่จะทำการสำรวจเพื่อการวางและจัดทำผังเมืองรวมในท้องที่ตำบลท่าทราย ตำบลโคกขาม ตำบลท่าจีน ตำบลมหาชัย ตำบลโกรกกรากตำบลบางหญ้าแพรก และตำบลท่าฉลอม อำเภอเมืองสมุทรสาคร พ.ศ. ๒๕๒๒มาตรา ๒[๑]พระราชกฤษฎีกานี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปมาตรา ๓พระราชกฤษฎีกานี้ให้มีอายุห้าปีมาตรา ๔ให้ผู้อำนวยการสำนักผังเมืองเป็นเจ้าพนักงานการผังตามพระราชกฤษฎีกานี้มาตรา ๕เขตที่ดินที่จะทำการสำรวจเพื่อการวางและจัดทำผังเมืองรวมตามพระราชกฤษฎีกานี้อยู่ในท้องที่ตำบลท่าทราย ตำบลโคกขาม ตำบลท่าจีน และตำบลมหาชัย ตำบลโกรกกรากตำบลบางหญ้าแพรก และตำบลท่าฉลอม อำเภอเมืองสมุทรสาคร จังหวัดสมุทรสาครภายในแนวเขตตามแผนที่ท้ายพระราชกฤษฎีกานี้มาตรา ๖ให้รัฐมนตรีว่าการกระทรวงมหาดไทยรักษาการตามพระราชกฤษฎีกานี้ผู้รับสนองพระบรมราชโองการส. โหตระกิตย์รองนายกรัฐมนตรี[เอกสารแนบท้าย]๑.แผนที่ท้ายพระราชกฤษฎีกากำหนดเขตที่ดินที่จะทำการสำรวจเพื่อการวางและจัดทำผังเมืองรวมในท้องที่ตำบลท่าทรายตำบลโคกขาม ตำบลท่าจีน ตำบลมหาชัย ตำบลโกรกกราก ตำบลบางหญ้าแพรก และตำบลท่าฉลอมอำเภอเมืองสมุทรสาคร จังหวัดสมุทรสาครพ.ศ. ๒๕๒๒(ดูข้อมูลจากภาพกฎหมาย)หมายเหตุ:-เหตุผลในการประกาศใช้พระราชกฤษฎีกาฉบับนี้ คือ เนื่องจากรัฐบาลมีนโยบายที่จะพัฒนาจังหวัดสมุทรสาครจึงเป็นการสมควรที่จะวางและจัดทำผังเมืองรวมเพื่อใช้เป็นแนวทางในการพัฒนาในด้านการใช้ประโยชน์ในทรัพย์สินการคมนาคมและการขนส่ง การสาธารณูปโภค บริการสาธารณะ และสภาพแวดล้อมโดยคำนึงถึงการบำรุงรักษาทรัพยากรธรรมชาติ ภูมิประเทศที่งดงามหรือมีคุณค่าในทางธรรมชาติดังนั้น เพื่อให้เจ้าหน้าที่มีอำนาจเข้าไปทำการสำรวจที่ดินเพื่อดำเนินการดังกล่าว จึงจำเป็นต้องตราพระราชกฤษฎีกานี้อัมภิญา/พิมพ์๑๘ ตุลาคม ๒๕๕๐ฐิติพงษ์/ตรวจ๑๒ พฤศจิกายน ๒๕๕๐วิภา/ปรับปรุง๓ สิงหาคม ๒๕๕๘[๑] ราชกิจจานุเบกษาเล่ม ๙๖/ตอนที่ ๑๓๖/ฉบับพิเศษ หน้า ๑/๙ สิงหาคม ๒๕๒๒
ประกาศกรมสรรพสามิตประกาศกรมสรรพสามิตเรื่องกำหนดมูลค่าน้ำมันเตาที่ผลิตในราชอาณาจักรเพื่อถือเป็นเกณฑ์ในการคำนวณภาษี(ฉบับที่๑๓/๒๕๕๖)[๑] อาศัยอำนาจตามความในมาตรา ๘ (๑) วรรคสามแห่งพระราชบัญญัติภาษีสรรพสามิต พ.ศ. ๒๕๒๗ซึ่งแก้ไขเพิ่มเติมโดยพระราชบัญญัติภาษีสรรพสามิต (ฉบับที่ ๒) พ.ศ. ๒๕๓๔และโดยอนุมัติรัฐมนตรีว่าการกระทรวงการคลังเป็นหลักการตามหนังสือสำนักงานเศรษฐกิจการคลัง ที่ กค ๐๓๐๒/๑๑๒๖ ลงวันที่ ๕ มีนาคม พ.ศ. ๒๕๓๖อธิบดีกรมสรรพสามิตออกประกาศไว้ ดังต่อไปนี้ข้อ ๑ ให้ยกเลิกประกาศกรมสรรพสามิตเรื่อง กำหนดมูลค่าน้ำมันเตาที่ผลิตในราชอาณาจักร เพื่อถือเป็นเกณฑ์ในการคำนวณภาษี(ฉบับที่ ๑๒/๒๕๕๖) ลงวันที่ ๒๐ มีนาคม ๒๕๕๖ข้อ ๒ กำหนดมูลค่าน้ำมันเตาที่ผลิตในราชอาณาจักรเพื่อถือเป็นเกณฑ์ในการคำนวณภาษีไว้ดังต่อไปนี้(๑)น้ำมันเตาชนิดที่ ๑ ลิตรละ ๒๑.๒๗๘๓ บาท(๒)น้ำมันเตาชนิดที่ ๒ ลิตรละ ๑๙.๙๖๐๕ บาท(๓)น้ำมันเตาชนิดที่ ๓ ลิตรละ ๑๙.๔๙๗๗ บาท(๔)น้ำมันเตาชนิดที่ ๔ ลิตรละ ๑๙.๒๒๑๑ บาท(๕)น้ำมันเตาชนิดที่ ๕ ลิตรละ ๑๘.๘๗๔๖ บาททั้งนี้ ตั้งแต่วันที่ ๑ เมษายน ๒๕๕๖ เป็นต้นไปประกาศณ วันที่ ๒๖ มีนาคม พ.ศ. ๒๕๕๖สุจิตราเลาหวัฒนภิญโญรองอธิบดีปฏิบัติราชการแทนอธิบดีกรมสรรพสามิตปริยานุช/ผู้จัดทำ๑๔ พฤษภาคม๒๕๕๖อุษมล/ผู้ตรวจ๑๔ พฤษภาคม๒๕๕๖[๑] ราชกิจจานุเบกษาเล่ม ๑๓๐/ตอนที่ ๕๐ ง/หน้า ๑๓/๙ พฤษภาคม ๒๕๕๖
คำพิพากษาศาลฎีกาที่ 1023/2465หลักกฎหมาย: ประทุษร้ายส่วนแพ่ง ดูฉบับย่อฎีกาตัดสินเกี่ยวกับปัญหาข้อกฎหมายคำพิพากษาศาลฎีกาที่ 1023/2465ประทุษร้ายส่วนแพ่ง()แหล่งที่มากองผู้ช่วยผู้พิพากษาศาลฎีกาแผนกหมายเลขคดีดำศาลฎีกาหมายเลขคดีดำศาลชั้นต้นหมายเลขคดีแดงศาลชั้นต้นหมายเหตุคำพิพากษา: ดูฉบับย่อฎีกาตัดสินเกี่ยวกับปัญหาข้อกฎหมายคำพิพากษาศาลฎีกาที่ 1023/2465ประทุษร้ายส่วนแพ่ง()แหล่งที่มากองผู้ช่วยผู้พิพากษาศาลฎีกาแผนกหมายเลขคดีดำศาลฎีกาหมายเลขคดีดำศาลชั้นต้นหมายเลขคดีแดงศาลชั้นต้นหมายเหตุ
ประกาศธนาคารแห่งประเทศไทยที่ สรข. 5/2564เรื่อง แต่งตั้งเจ้าหน้าที่ธนาคารแห่งประเทศไทย ผู้มีอํานาจลงนาม ในใบพันธบัตรธนาคารแห่งประเทศไทย และพันธบัตรออมทรัพย์ธนาคารแห่งประเทศไทย----------------------------------------------ข้อ ๑ เหตุผลในการออกประกาศ เพื่อแต่งตั้งพนักงานธนาคารแห่งประเทศไทย ดังรายนามที่ปรากฏเป็นเจ้าหน้าที่ลงลายมือชื่อกํากับในใบพันธบัตรธนาคารแห่งประเทศไทย และพันธบัตรออมทรัพย์ธนาคารแห่งประเทศไทยข้อ ๒ อํานาจตามกฎหมาย เพื่ออนุมัติตามข้อ 13 แห่งระเบียบธนาคารแห่งประเทศไทย ที่ สกง. 1/2560 ว่าด้วยการออกพันธบัตรธนาคารแห่งประเทศไทย ลงวันที่ 17 มีนาคม 2560 และตามข้อ 10 ของระเบียบธนาคารแห่งประเทศไทย ที่ สกง. 57/2554 ว่าด้วยการออกพันธบัตรออมทรัพย์ธนาคารแห่งประเทศไทย ลงวันที่ 15 สิงหาคม 2554ข้อ ๓ เนื้อหา ประกาศแต่งตั้งให้พนักงานธนาคารแห่งประเทศไทย ดังรายนามต่อไปนี้ เป็นเจ้าหน้าที่ ลงลายมือชื่อกํากับในใบพันธบัตรธนาคารแห่งประเทศไทย และพันธบัตรออมทรัพย์ธนาคารแห่งประเทศไทย โดยให้ทดแทนประกาศที่ได้เคยประกาศก่อนหน้านี้ 1. นายบัญชา มนูญกุลชัย 2. น.ส.กุฎา รณะนันทน์ 3. นางวิภา ผดุงชีวิต 4. นายอัครเดช ดาวเงิน 5. น.ส.พวงทอง กาญจน์รักษ์ 6. นางโสภา อินสุข 7. นายธาริฑธิ์ ปั้นเปี่ยมรัษฎ์ 8. น.ส.วรางคณา อิ่มอุดม 9. นางโสภิต พงษ์รัตนานุกูล 10. นางจรรยา ตันอนุชิตติกุล 11. นายประสาท สมจิตรนึก 12. นางทัศนีย์ ตั้งพัฒนาศิริ 13. นายถนอม จันทเพชร 14. นางมัณฑนา กล้าหาญ 15. น.ส.โสภี สงวนดีกุล 16. น.ส.โสภี สงวนดีกุล 17. นายธีระพร ศรีรัตน์ 18. นายถนัด ต้นสกุล 19. น.ส.วรรณา ไหมชุม 20. นางศิริพร ยืนยงสกุลข้อ ๔ วันเริ่มต้นบังคับใช้ ตั้งแต่วันที่ 15 มิถุนายน 2564 เป็นต้นไปผู้มีอํานาจลงนาม - ประกาศ ณ วันที่ 2 มิถุนายน 2564 (นายเดช ฐิติวณิช)ผู้ช่วยผู้ว่าการ สายระบบข้อสนเทศผู้ว่าการแทนธนาคารแห่งประเทศไทยทีมจัดการพันธบัตรฝ่ายการชาระเงินและพันธบัตรโทรศัพท์ 0 2356 7070 และ 0 2283 5469
ระเบียบคณะกรรมการกองทุนฟื้นฟูและพัฒนาเกษตรกรระเบียบคณะกรรมการกองทุนฟื้นฟูและพัฒนาเกษตรกรว่าด้วยการสรรหาและแต่งตั้งผู้ทรงคุณวุฒิพ.ศ. ๒๕๔๒[๑] เพื่อให้การสรรหาบุคคลเพื่อเสนอคณะรัฐมนตรีแต่งตั้งเป็นกรรมการผู้ทรงคุณวุฒิเป็นไปด้วยความเรียบร้อยและโปร่งใสอาศัยอำนาจตามความในมาตรา ๑๕ (๓) แห่งพระราชบัญญัติกองทุนฟื้นฟูและพัฒนาเกษตรกรพ.ศ. ๒๕๔๒คณะกรรมการกองทุนฟื้นฟูและพัฒนาเกษตรกรเห็นควรกำหนดแนวทางการสรรหาผู้ทรงคุณวุฒิจึงวางระเบียบไว้ ดังต่อไปนี้ข้อ ๑ในการสรรหาบุคคลเพื่อเสนอคณะรัฐมนตรีแต่งตั้งเป็นกรรมการผู้ทรงคุณวุฒิให้คณะกรรมการแต่งตั้งคณะอนุกรรมการสรรหาผู้ทรงคุณวุฒิขึ้นคณะหนึ่ง จำนวน ๗ คนประกอบด้วย ผู้แทนเกษตรกรภาคละ ๑ คน รวม ๔ คน ผู้แทนภาคราชการ ๒ คนและผู้แทนจากผู้ทรงคุณวุฒิ ๑ คน ก่อนครบกำหนดวาระของคณะกรรมการผู้ทรงคุณวุฒิไม่น้อยกว่า ๖๐วัน ให้คณะกรรมการดำเนินการแต่งตั้งอนุกรรมการสรรหาตามวรรคหนึ่งข้อ ๒ ในการสรรหาผู้ทรงคุณวุฒิให้บุคคลดังต่อไปนี้มีสิทธิเสนอชื่อผู้ทรงคุณวุฒิ๒.๑ ผู้ทรงคุณวุฒิเสนอชื่อตนเอง๒.๒ องค์กรเกษตรกร๒.๓ หน่วยงานตั้งแต่ระดับกรมขึ้นไปในสังกัดกระทรวงเกษตรและสหกรณ์๒.๔ อนุกรรมการสรรหาในกรณีที่บุคคลตามข้อ ๒.๑ ข้อ ๒.๒และข้อ ๒.๓ เสนอชื่อไม่ครบจำนวนที่กำหนดไว้ในข้อ ๓ข้อ ๓ให้คณะอนุกรรมการสรรหามีหน้าที่พิจารณาคัดเลือกผู้ทรงคุณวุฒิที่ได้รับการเสนอชื่อตามข้อ๒ ให้เหลือผู้ทรงคุณวุฒิจำนวนไม่เกินสามเท่าของจำนวนผู้ทรงคุณวุฒิ ตามมาตรา ๑๒แห่งพระราชบัญญัติกองทุนฟื้นฟูและพัฒนาเกษตรกร พ.ศ. ๒๕๔๒ข้อ ๔ให้คณะกรรมการพิจารณาคัดเลือกผู้ทรงคุณวุฒิตามที่คณะอนุกรรมการสรรหาเสนอให้เหลือเพียงผู้ทรงคุณวุฒิจากภาคราชการ ๕ คน และผู้ทรงคุณวุฒิจากภาคเอกชน ๖ คนข้อ ๕การพิจารณาคัดเลือกผู้ทรงคุณวุฒิดังกล่าวให้พิจารณาให้แล้วเสร็จภายใน ๖๐วันนับแต่วันแต่งตั้งคณะอนุกรรมการสรรหาหลังจากนั้นให้เลขาธิการนำรายชื่อผู้ทรงคุณวุฒิเสนอให้คณะอนุกรรมการรับรองเป็นครั้งสุดท้ายภายใน๓๐ วัน แล้วนำเสนอคณะรัฐมนตรีเพื่อพิจารณาแต่งตั้งต่อไปข้อ ๖ในกรณีที่บุคคลที่ได้รับการเสนอชื่อเป็นกรรมการผู้ทรงคุณวุฒิในข้อ ๒ และข้อ๔ เห็นว่าการพิจารณาของคณะอนุกรรมการสรรหาหรือคณะกรรมการเป็นไปโดยมิชอบ ให้อุทธรณ์เป็นหนังสือต่อคณะกรรมการภายใน ๓๐ วัน ให้คำวินิจฉัยของคณะกรรมการให้เป็นที่สุดในกรณีที่บุคคลใดในวรรคแรกเห็นว่าการพิจารณาของคณะกรรมการเป็นไปโดยมิชอบ ให้อุทธรณ์เป็นหนังสือต่อคณะรัฐมนตรีก่อนวันที่คณะรัฐมนตรีจะพิจารณาแต่งตั้งผู้ทรงคุณวุฒิประกาศ ณ วันที่ ๒๑ ธันวาคม พ.ศ. ๒๕๔๒ชวน หลีกภัยนายกรัฐมนตรีประธานกรรมการกองทุนฟื้นฟูและพัฒนาเกษตรกรสถาพร/ปรับปรุง๑๘ ธันวาคม ๒๕๔๙พัชรินทร์/จัดทำ๒๕ กรกฎาคม ๒๕๕๑โชติกานต์/ปรับปรุง๒๕ สิงหาคม ๒๕๕๙[๑] ราชกิจจานุเบกษาเล่ม ๑๑๗/ตอนพิเศษ ๑๕ ง/หน้า ๓๗/๑๕ กุมภาพันธ์ ๒๕๔๓
กฎกระทรวงกฎกระทรวง(พ.ศ. ๒๕๕๖)ออกตามความในพระราชบัญญัติเครื่องแบบทหารพุทธศักราช ๒๔๗๗ว่าด้วยเครื่องแบบทหารอากาศฉบับที่ ๒๐[๑] อาศัยอำนาจตามความในมาตรา ๕ วรรคหนึ่งแห่งพระราชบัญญัติเครื่องแบบทหาร พุทธศักราช ๒๔๗๗ซึ่งแก้ไขเพิ่มเติมโดยพระราชบัญญัติเครื่องแบบทหาร (ฉบับที่ ๔) พ.ศ. ๒๕๑๔ และมาตรา๗ วรรคหนึ่ง แห่งพระราชบัญญัติเครื่องแบบทหาร พุทธศักราช ๒๔๗๗รัฐมนตรีว่าการกระทรวงกลาโหมออกกฎกระทรวงไว้ ดังต่อไปนี้ให้ยกเลิกความใน (๒) ของข้อ ๑๕ แห่งกฎกระทรวง (พ.ศ. ๒๕๑๑)ออกตามความในพระราชบัญญัติเครื่องแบบทหาร พุทธศักราช ๒๔๗๗ว่าด้วยเครื่องแบบทหารอากาศ ฉบับที่ ๑๓ ซึ่งแก้ไขเพิ่มเติมโดยกฎกระทรวง (พ.ศ.๒๕๓๔) ออกตามความในพระราชบัญญัติเครื่องแบบทหาร พุทธศักราช ๒๔๗๗ว่าด้วยเครื่องแบบทหารอากาศ ฉบับที่ ๑๙ และให้ใช้ความต่อไปนี้แทน(๒)กระบี่นายทหารประทวนชั้นพันจ่าอากาศและนายทหารสัญญาบัตร ยาว ๘๕ เซนติเมตร ปลายด้ามเป็นรูปหัวช้างมีกะบังกับโกร่งทำด้วยโลหะสีทองที่โกร่งด้านนอกมีรูปตราแผ่นดินในรัชกาลพระบาทสมเด็จพระจุลจอมเกล้าเจ้าอยู่หัวสำหรับนายทหารประทวนชั้นพันจ่าอากาศมีพู่ไหมสีเหลือง สำหรับนายทหารสัญญาบัตรมีพู่ไหมทองฝักหุ้มด้วยหนังสีน้ำเงินดำ ตอนต้น ตอนกลาง และตอนปลายของฝักหุ้มด้วยโลหะสีทองตอนต้นของฝักมีห่วง ๑ ห่วง ตอนกลางของฝักมีห่วง ๑ ห่วง ทำด้วยโลหะสีทอง สายกระบี่นายทหารประทวนชั้นพันจ่าอากาศทำด้วยหนังหรือวัตถุเทียมหนังสีน้ำเงินดำ๒ สาย กว้างสายละ ๑.๕ เซนติเมตร สายกระบี่นายทหารสัญญาบัตรทำด้วยหนังหรือวัตถุเทียมหนังสีเทา๒ สาย กว้างสายละ ๑.๕ เซนติเมตร ด้านนอกคาดกลางตามยาวด้วยแถบไหมทอง กว้าง ๑เซนติเมตรให้ไว้ณ วันที่ ๒๑ เมษายน พ.ศ. ๒๕๕๖พลอากาศเอกสุกำพล สุวรรณทัตรัฐมนตรีว่าการกระทรวงกลาโหมหมายเหตุ:- เหตุผลในการประกาศใช้กฎกระทรวงฉบับนี้ คือโดยที่เป็นการสมควรปรับปรุงส่วนประกอบของเครื่องแบบทหารอากาศในส่วนที่เกี่ยวกับสายกระบี่ของนายทหารสัญญาบัตรจากเดิมที่มีการใช้สองรูปแบบให้เหลือเพียงรูปแบบเดียวเพื่อให้สะดวกและเหมาะสมกับการปฏิบัติหน้าที่ จึงจำเป็นต้องออกกฎกระทรวงนี้ปริยานุช/ผู้จัดทำ๗ พฤษภาคม ๒๕๕๖ปณตภร/ผู้ตรวจ๘ พฤษภาคม ๒๕๕๖[๑] ราชกิจจานุเบกษาเล่ม ๑๓๐/ตอนที่ ๓๙ ก/หน้า ๙/๓ พฤษภาคม ๒๕๕๖